Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Knessetin uusi lakialoite: EU voi joutua oikeuteen, jos se tukee -
palestiinalaisten laitonta rakentamista mailla, joita Israelin hallinto valvoo.
Jerusalemin kansainvälisen kristillisen suurlähetystön diplomatia-aloite -
voi tuoda lähipäivinä Raamattujen tulvan YK-järjestö Unescon tiloihin.
Venäjän ulkoministeri Lavrov: -
jotkin tahot yrittävät sabotoida Syyrian rauhanponnisteluja -
tukemalla Assadin syrjäyttämistä mieliviä "ekstremistejä".
Israel on taistellut diplomatian saralla kansainvälisiä instituutioita vastaan -
Jerusalemin kysymyksessä. Viime viikkoina vastassa on ollut Unesco.
Nyt on tehty uusi lakialoite, joka uhkaa viedä Euroopan unionin oikeuteen, -
jos se tukee palestiinalaisten laitonta rakentamista Jerusalemin ympärillä.
Lakialoitteen teki Israel Beiteinu -puolueen knessetjäsen Oded Forer.
Se sai kahden puolueen tuen.
Se pyrkii riisumaan Euroopan unionilta syytesuojan niissä tapauksissa, -
joissa EU tukee palestiinalaisten laitonta rakentamista.
Näin EU joutuisi vastaamaan toimistaan oikeudessa.
Kyseessä on tietty kohde, jota Euroopan unioni tukee.
Se sijaitsee valtatie 1:n varrella lähellä Ma'ale Adumimin juutalaiskylää
Kohde rakennettiin ilman Israelin lupaa maille, -
jonka hallintoa ja turvallisuutta Israel valvoo.
Euroopan unionin Israel-lähetystö kertoi TV7:lle, -
ettei se kommentoi asiaa tuoreeltaan, sillä se vasta tutkii aloitteen sisältöä
Muita uutisia: Jerusalemin kansain- välinen kristillinen suurlähetystö ICEJ-
käynnisti diplomatia-aloitteen, joka voi tuoda Raamattujen tulvan -
maailmanperintökohteista vastaavaan YK-järjestö Unescoon lähipäivinä.
Aloite on vastine Unescon päätöslauselmalle, -
joka kiisti juutalaisten ja kristittyjen yhteydet Temppelivuoreen -
viittaamalla paikkaan, jossa Raamatun temppelit olivat, vain musliminimillä.
ICEJ:n tiedottaja David Parsons kertoi TV7:lle: -
"ICEJ on kehottanut kristittyjä ympäri maailman -
lähettämään Raamattuja Unescon toimistoon Pariisiin -
muistutukseksi paikan kiistämättömästä historiasta."
Hän totesi: "Satoja Raamattuja on jo matkalla Unescoon.
Niissä monet viittaukset 'Jerusalemiin' ja 'temppeliin' on merkattu.
Tuhansia Raamattuja odotetaan vielä tulevina viikkoina."
ICEJ:n toiminnanjohtaja Jürgen Bühler julkaisi aloitteesta lausunnon: -
"Pidämme näitä diplomaatteja periaatteellisina ja koulutettuina.
Ilmeisesti jotkut ovat unohtaneet, mitä historiantunnilla opetettiin.
Lähetämme heille Raamattuja virkistääksemme heidän muistiaan."
Jerusalem mainitaan nimeltä yli tuhat kertaa -
heprealaisissa ja kristillisissä raamatunteksteissä, -
ja Temppelivuorikin satoja kertoja.
Muita aiheita: pääministeri Netanjahu -
tapasi Kiinan kansallisen kehitys- ja uudistuskomission edustajia -
osana kolmipäiväistä kokousta, joka toi juutalaisvaltioon -
yli 200 virkamiestä ja yrityselämän edustajaa Kiinasta.
He keskustelevat strategiasta Israelin yrittäjien ja virkamiesten kanssa.
Kokouksen aikana Netanjahu sanoi -
pitävänsä Israelin ja Kiinan kauppa- suhteiden kehittämistä tärkeänä.
Hän kutsui maiden kahdenvälisiä suhteita "voittavaksi yhdistelmäksi".
Netanjahu sanoi: "Tulevaisuus on niiden, jotka luovat uutta."
Hän lisäsi, että Israelin ja Kiinan kehittyvä bisnesdialogi -
vaikuttaa positiivisesti maiden talouskasvuun.
Netanjahu tapasi myös Kanadan kenraalikuvernööri David Johnstonin.
Johnstonin valtiovierailu Israeliin on osa Lähi-idän-kiertuetta, -
joka tähtää kahdenvälisten suhteiden parantamiseen -
ja keskusteluun alueellisista haasteista.
Tervetuloa! On suuri ilo paitsi nähdä teidät taas, -
niin nähdä teidät täällä ja tässä tilaisuudessa, -
jossa allekirjoitamme sopimuksia ja menemme kohti innovaatioita.
Tämä on tulevaisuutta. Tulevaisuus on niiden maiden, jotka luovat uutta.
Kanada ja Israel ovat sellaisia maita. Yhdessä luomme enemmän uutta.
Kokouksessa Israelin ja Kanadan viranomaiset -
allekirjoittivat joukon yhteisiä julistuksia tieteessä ja teknologiassa.
Ennen Israeliin saapumista Johnston vieraili Jordaniassa, -
jossa hän tapasi kuningas Abdullan. Myöhemmin tällä viikolla -
hänen on määrä tavata palestiinalaisjohtajia Ramallah'ssa.
Sitten Syyrian sotaan: Venäjän ulkoministeri Lavrov sanoi, -
että jotkin tahot sabotoivat Syyrian rauhanponnisteluja -
tukemalla Assadin syrjäyttämistä mieliviä "ekstremistejä".
Valitettavasti poliittisen ratkaisun pyrkimyksiä sabotoidaan, -
samoin YK:n turvallisuusneuvoston päätöslauselmia, -
koska jotkut tukevat ekstremistejä, -
jotka yrittävät syrjäyttää Syyrian presidentti Assadin.
Lavrov tapasi Kreikan johtajia Ateenassa. Hän syytti USA:ta siitä, -
että tämä perääntyy toistuvasti Aleppon rauhanponnisteluista.
Olemme yrittäneet ratkaista Aleppon ongelmia nyt muutaman kuukauden.
Venäjä ja Yhdysvallat solmivat tiettyjä sopimuksia, -
mutta heti kun ne pantiin täytäntöön, Yhdysvallat lipesi niistä.
Venäjä ja sen syyrialaisliittolaiset sanovat, -
etteivät ne ole tehneet ilmaiskuja lokakuun 18. päivän jälkeen.
Venäjän presidentti Putin varoitti, että tauon jatko riippuu -
Aleppon maltillisten kapinallisten ja niiden länsitukijoiden toimista.
Putinin varoitus toteutui eilen, - kun Venäjä teki kaksi ilmarynnäkköä -
Länsi-Aleppon Minanin, Rashdeenin ja Khan al Assalin kaupunginosiin.
Se oli vastaus kapinallisryhmien ja jihadistien uudelle eturintamalle, -
jolla ne yrittävät murtaa opposition hallitseman Itä-Aleppon saarron.
Kapinallisryhmiin kuuluu Jabhat Fateh al-Sham, -
jolla on al-Qaida-yhteyksiä ja jota ennen kutsuttiin Nusran rintamaksi, -
sekä Vapaan Syyrian armeijan nimissä taistelevia ryhmiä.
Ne pyrkivät Minanin kaupunginosan herruuteen Länsi-Aleppossa.
Venäjän puolustusministeriö ilmoitti kapinallisryhmille, -
että niillä on perjantai-iltaan aikaa antautua ja lähteä Alepposta -
tai seuraukset ovat tuhoisat.
Vielä uutinen Lähi-idästä: -
Isis-johtaja Abu Bakr al-Baghdadi julkaisi äänitetyn lausunnon, -
jonka TV7 sai käsiinsä. Taltioinnilla hän uhkui voitonvarmuutta.
Isis-johtajan ulostulo oli ensimmäinen sen jälkeen, -
kun Yhdysvaltain tukemat irakilais- joukot käynnistivät hyökkäyksen -
Mosulin valtaamiseksi. Mosul on Isisin viimeinen iso tukikohta Irakissa.
Al-Baghdadi kehotti Isis-taistelijoita ja -tukijoita hyökkäämään Turkkiin -
vastauksena Turkin sodanjulistukselle Isisiä vastaan.
Monoteistit, Turkki on tänään sekaantunut asioihinne ja jihadiinne.
Luottakaa Allahiin ja hyökätkää sinne.
Saattakaa sen turvallisuus pois tolaltaan ja lopettakaa sen hyvinvointi.
Houkutelkaa se sitten kiivaan taistelun alueille.
Levantin maan kalifaatin sotilaat, -
uskoton turkkilaissotilas on tullut luoksenne.
Heidän verensä on yhtä halpaa ja iljettävää kuin koiran veri.
Baghdadi käski seuraajiensa iskeä iskemistään Saudi-Arabiaan -
etenkin turvallisuusjoukkoihin, hallituksen viranomaisiin, -
hallitsevan saudisuvun jäseniin sekä tiedotusvälineisiin, -
koska ne pitävät kansainvälisen yhteisön puolta -
islamia sekä Irakin ja Syyrian sunneja vastaan.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa! Huomiseen!
Suomennos: Marianne Tenetz